కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Auction IPL 2019: ఈరోజే ఐపీఎల్ వేలం.. తేలనున్న యువీ భవితవ్యం
ఐపీఎల్ 2018 సీజన్‌లో యువరాజ్ సింగ్ పేలవ ప్రదర్శన కనబర్చడంతో అతడ్ని కింగ్స్ ఎలెవన్ పంజాబ్‌ ఫ్రాంఛైజీ వేలంలోకి విడిచిపెట్టింది. దీంతో.. ఒత్తిడికి గురైన యువీ.. తన కనీస ధరని రూ. కోటికి తగ్గించుకున్నాడు.
Samayam Telugu | Updated:
Dec 18, 2018, 11:36AM IST
Auction IPL 2019: ఈరోజే ఐపీఎల్ వేలం.. తేలనున్న యువీ భవితవ్యం
భారత వెటరన్ ఆల్‌రౌండర్ యువరాజ్ సింగ్ ఐపీఎల్ భవితవ్యం మంగళవారం తేలిపోనుంది. జైపూర్ వేదికగా ఈరోజు మధ్యాహ్నం 2.30 గంటల నుంచి ఐపీఎల్ 2019 సీజన్ కోసం ఆటగాళ్ల వేలం జరగనుండగా.. తన ధరని రూ. కోటికి తగ్గించుకుని యువీ పోటీలోకి వచ్చాడు.
2015 ఐపీఎల్ సీజన్‌లో రూ. 16 కోట్లతో అత్యధిక ధరకి అమ్ముడుపోయిన క్రికెటర్‌గా సరికొత్త రికార్డులు నెలకొల్పిన యువరాజ్ సింగ్ గత ఏడాదన్నరకాలంగా టీమిండియాకి దూరంగా ఉండటం, 2018 ఐపీఎల్ సీజన్‌లో పేలవ ప్రదర్శన కారణంగా అతనిపై ఫ్రాంఛైజీలు అయిష్టం కనబరుస్తున్నాయి. ఈ నేపథ్యంలో యువరాజ్ సింగ్‌ని ఎవరైనా కొనుగోలు చేస్తారా..? లేదా..? అనేది మరికొద్ది గంటల్లో తేలిపోనుంది. సుదీర్ఘకాలంగా బెంగళూరులోనే ఈ ఆటగాళ్ల వేలం జరుగుతుండేది. కానీ.. ఈసారి జైపూర్‌కి మార్చారు. స్టార్‌స్పోర్ట్స్ నెట్‌వర్క్‌‌లో ఈ వేలం ప్రత్యక్ష ప్రసారం కానుంది.
ఈ ఏడాది ఐపీఎల్‌లోని 8 ఫ్రాంఛైజీలు కలిపి మొత్తం 70 మంది ఆటగాళ్లని కొనుగోలు చేసేందుకు అవకాశం ఉండగా.. 346 మంది క్రికెటర్లు పోటీపడుతున్నారు. ఇందులో 246 మంది భారత క్రికెటర్లే ఉన్నారు. వాస్తవానికి ఐపీఎల్ వేలం కోసం 1,003 మంది క్రికెటర్లు రిజస్టర్ చేసుకోగా.. తుది జాబితానికి 346కి కుదించారు. ఇందులో రూ.2 కోట్ల కనీస ధరతో 9 మంది క్రికెటర్లు వేలంలోకి రానుండగా భారత్‌ నుంచి ఈ జాబితాలో కనీసం ఒక్కరు కూడా లేకపోవడం కొసమెరుపు.
ఐపీఎల్ 2018 సీజన్‌లో యువరాజ్ సింగ్ పేలవ ప్రదర్శన కనబర్చడంతో అతడ్ని కింగ్స్ ఎలెవన్ పంజాబ్‌ ఫ్రాంఛైజీ వేలంలోకి విడిచిపెట్టింది. దీంతో.. ఒత్తిడికి గురైన యువీ.. తన కనీస ధరని రూ. కోటికి తగ్గించుకున్నాడు. మరోవైపు 2018 సీజన్‌లో రూ.11.5 కోట్లకి అమ్ముడుపోయిన జయదేవ్ ఉనద్కత్‌ని రాజస్థాన్ రాయల్స్ ఫ్రాంఛైజీ విడిచిపెట్టడంతో.. అతను తన ధరని రూ. 1.5 కోట్లకి తగ్గించుకుని వేలంలోకి వస్తున్నాడు. భారత్ తరఫున ఈ ఇద్దరు క్రికెటర్ల వేలంపై ఆసక్తి నెలకగా.. రూ. కోటి కనీస ధరతో అక్షర్ పటేల్ (స్పిన్నర్), వృద్ధిమాన్‌ సాహా (వికెట్ కీపర్), మహ్మద్ షమీ (ఫాస్ట్ బౌలర్) తమ అదృష్టాన్ని పరీక్షించుకోనున్నారు.
ఇటీవల ఆటగాళ్లని రిలీజ్, రిటైన్ చేసుకున్న తర్వాత ఫ్రాంఛైజీల వద్ద మిగిలిన ఉన్న డబ్బుని ఓసారి పరిశీలిస్తే..! 1. కింగ్స్ ఎలెవన్ పంజాబ్ వద్ద రూ. 36.20 కోట్లు, 2. కోల్‌కతా నైట్‌రైడర్స్ వద్ద రూ. 15.20 కోట్లు, 3. ఢిల్లీ క్యాపిటల్స్ వద్ద రూ. 25.50 కోట్లు (ఢిల్లీ డేర్‌డెవిల్స్ ఇటీవల పేరు మార్చుకుంది), 4. ముంబయి ఇండియన్స్ వద్ద రూ. 11.15 కోట్లు, 5. రాజస్థాన్ రాయల్స్ వద్ద రూ. 20.95 కోట్లు. 6. సన్‌రైజర్స్ హైదరాబాద్ వద్ద రూ. 9.70 కోట్లు, 7. రాయల్ ఛాలెంజర్స్ బెంగళూరు వద్ద రూ. 18.15 కోట్లు, 8. చెన్నై సూపర్ కింగ్స్ వద్ద రూ. 8.40 కోట్లు
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.